open-index/open-wikipedia-markdown huggingface dataset:
யோசிட்டோ கிச்சி

**யோசிட்டோ கிச்சி** *(Yoshito Kishi*, 13 ஏப்ரல் 1937 – 9 சனவரி 2023) சப்பானிலுள்ள நகோயா நகரத்தில் பிறந்தவர் ஆவார். ஆர்வர்டு பல்கலைக்கழகத்தில் வேதியியல் பேராசிரியாகப் பணிபுரிந்தார். கரிமத் தொகுப்பு வினைகள் மற்றும் ஒட்டுமொத்த தொகுப்பு வினைகளின் அறிவியலுக்காக இவர் அறியப்படுகிறார்.

சப்பான் நாட்டின் நகோயாவில் பிறந்த இவர்  நாகோயா பல்கலைக்கழகத்தில் பயின்றார், இங்கு அவர் தனது பட்டப்படிப்பு மற்றும் முனைவர் பட்டங்களைப் பெற்றார் .
இராபர்ட் பர்ன்சு வுட்வர்ட் உடன் ஆர்வார்டு பல்கலைக்கழகத்தில் போதானாசிரியராகப் பணிபுரிந்த காலத்தில் இரண்டாண்டு கால முனைவர் பட்ட நேற்படிப்பில் ஈடுபட்டார் .   
1966 முதல் 1974 வரை அவர் நகோயா பல்கலைக்கழகத்தில் வேதியியல் பேராசிரியராக இருந்தார் . 1974 ஆம் ஆண்டு முதல், இவர் ஆர்வார்டு பல்கலைக்கழகத்தின் வேதியியல் பேராசிரியர் ஆவார்.
கிச்சியின் ஆய்வுகள் சிக்கலான இயற்கைப் பொருட்களின் ஒட்டுமொத்தத் தொகுப்பு வினையை மையம் கொண்டிருந்தது. பேலிடாக்சின், மைக்கோலாக்டோன்கள், ஏலிகோன்டிரின்கள், சாக்சிடாக்சின், டெட்ரோடாக்சின், கெல்டானாமைசின், பேட்ராகோடாக்சின் போன்ற பல சேர்மங்களின் ஒட்டுமொத்த தொகுப்பு வினைகளுடன் இவரது ஆய்வு தொடர்பு கொண்டிருந்தது . நோசாகி-இயாமா- கிச்சி வினை உட்பட பல புதிய வேதியியல் வினைகளின் வளர்ச்சிக்கும் இவர் பங்களித்திருக்கிறார் .

## பரிசுகளும் விருதுகளும்

*சப்பான் அகாதெமியின் இம்பீரியல் பரிசு-1999 
*கரிம வேதியியல் மற்றும் உயிரிமருத்துவ வேதியியலில் படைப்பூக்கத்திற்கான டெட்ராகீட்ரன் பரிசு-2001 
*எர்னசுடு கியுந்தர் விருது-2001 
*கலாச்சார மேம்பாட்டு மனிதர் விருது-
*புனிதக் கருவூலம் விருது-2013

## மேற்கோள்கள்

பகுப்பு:1937 பிறப்புகள்
பகுப்பு:2023 இறப்புகள்
பகுப்பு:அமெரிக்க வேதியியலாளர்கள்
பகுப்பு:சப்பானிய வேதியியலாளர்கள்
பகுப்பு:சப்பானிய அறிவியலாளர்கள்
அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி

**அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி** (CIDOC Conceptual Reference Model - சீ.ஆர்.எம்) என்பது பண்பாட்டு மரபுரிமை மற்றும் அருங்காட்சியகவியலில் பயன்படுத்தப்படும் கருத்துருக்களுக்கான (Concepts) ஒரு மெய்ப்பொருளியம் ஆகும்.  இது பண்பாட்டு மரபுரிமை தொடர்பான தகவல்களை கட்டுப்பாடான வழியில் உருவாக்குவதற்கும், பகிர்வதற்கும் பயன்படும் ஒர் அனைத்துலகச் சீர்தரம்  (ISO 21127:2014) ஆகும்.  காட்சிக்கூடங்கள், நூலகங்கள், ஆவணகங்கள், அருங்காட்சியகங்கள் (Galleries, libraries, archives, museums (GLAMs)) மற்றும் இதர பண்பாட்டு நிறுவனங்கள் இந்த குறிப்பு மாதிரியைப் பயன்படுத்த ஊக்கிவிக்கப்படுகின்றன.

சீர்.ஆர்.எம் குறிப்பு மாதிரி உருபொருள்-உறவு மாதிரி வகையைச் சார்ந்தது ஆகும்.  அது உருபொருள் வகைகளையும் (Entity Types) அவற்று இடையேயான உறவுகளையும் (Relationship or Properties) வரையறை செய்கிறது.  அனைத்து சீர்.ஆர்.எம் உருபொருட்களும் இரண்டு வகையாகப் பிரிக்கப்படுகின்றன: நிலையானவை (Persistent), காலச்சார்புடையவை (Temporal).  பொருட்கள், கருத்துருக்கள், நபர்கள், அமைப்புகள் நிலையானவை.  நிகழ்வுகளும் செயற்பாடுகளும் காலச்சார்புடையவை.  

சீ.ஆர்.எம் நிகழ்வுகளை (Temporal Entities) அடிப்படையாகக் கொண்டது.  இந்த நிகழ்வுகள் ஒரு குறிப்பிட்ட இடத்தில் நடக்கின்றன (occur at).  குறிப்பிட்ட கால ஓட்டத்தில் நிகழ்கின்றன (within).    நிகழ்வுகளை பெளதீகப் பொருட்களும் (Physical Entities) கருத்துருப் பொருட்களும் (Conceptual Objects) பாதிக்கின்றன (affect).  நபர்கள் (Actors) நிகழ்வுகளில் பங்குபெறுகிறார்கள் (participate in).  மேலும் எல்லாக் கருத்துருக்களும், உண்மையான உலகின் எல்லாப் பொருட்களும் "appellations" எனப்படும் பெயர்களால் அடையாளப்படுத்தப்படுகின்றன.  வகைகளை (Types) ஐ பயன்படுத்தி தகவல்களை வகைப்படுத்த (classify) அல்லது ஒழுங்குபடுத்த (structure) முடியும்.

## மென்பொருட்கள்
ஆர்ச்சசு (Arches) என்ற கட்டற்ற மென்பொருள் இந்தக் குறிப்பு மாதிரியை அடிப்படையாக் கொண்டு, இதற்கு ஆதரவு தரும் வண்ணம் வடிவமைக்கப்பட்டது ஆகும். 

## மேற்கோள்கள்


## வெளி இணைப்புகள்
* The CIDOC CRM Website - 

பகுப்பு:பண்பாட்டு மரபுரிமை
பகுப்பு:மீதரவுச் சீர்தரங்கள்
தமிழ்நாடு நெல் ஆய்வு நிறுவனம்

**தமிழ்நாடு நெல் ஆராய்ச்சி நிறுவனம்** (*Tamil Nadu Rice Research Institute - TRRI*) என்பது தமிழ்நாடு வேளாண்மை பல்கலைக்கழகத்திற்குக் கீழ் இயங்கும் இந்திய அரசின் ஆராய்ச்சி நிறுவனங்களுள் ஒன்று. இது தஞ்சாவூர் மாவட்டத்தில் உள்ள ஆடுதுறையில் அமைந்துள்ளது.

1985ஆம் ஆண்டு ஏப்ரல் மாதம் தொடங்கப்பட்டது. தமிழ்நாடு வேளாண்மை பல்கலைக்கழகத்தின் கீழ் உள்ள வேளாண் கல்லூரி மற்றும் ஆராய்ச்சி மையங்களின் உதவியுடன் இப்பகுதியில் உள்ள மக்களுக்கான நெல் ஆராய்ச்சி தேவைகளை பூர்த்தி செய்து வருகிருது. இது நெல் மற்றும் நெல் சார்ந்த பயிர் முறை ஆய்வுக்கான முன்னணி செயல்பாட்டைக் கையாள்வதற்காக நிறுவப்பட்டது. நெல் மற்றும் நெல் அடிப்படையிலான பயிர் முறை ஆராய்ச்சியில் மாநிலத்தின் அனைத்து நிலையங்களின் ஆராய்ச்சி திட்டங்களை இந்நிறுவனம் ஒருங்கிணைக்கிறது. மேலும் தமிழ்நாடு வேளாண்மைப் பல்கலைக்கழகத்தின் இரண்டாம் பகுதி ஆராய்ச்சிக்கு ஒருங்கிணைந்த பொறுப்பு ஏற்றுக்கொள்கிறது.

## மேற்கோள்கள்

## வெளியிணைப்புகள்
* Tamil Nadu Rice Research Institute, Official website 

பகுப்பு:தஞ்சாவூர் மாவட்டம்
பகுப்பு:இந்திய ஆய்வுக் கழகங்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டில் உள்ள நெல் ஆய்வு நிலையங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
நிக்கலாய் நசுக்கோவ்

**நிக்கலாய் இவானோவிச் நசுக்கோவ்** (*Nikolai Ivanovich Noskov*, , பிறப்பு: 12 சனவரி 1956) ஒரு சோவியத் ஒன்றிய மற்றும் உருசிய நாட்டுப் பாடகர், இசையமைப்பாளர் ஆவார். சலத்தோய் கிராமபோன் (தமிழில்: பொன் கிராமபோன்) எனும் இசைக்கான பிரபலமான உருசிய விருதை ஐந்து தடவைகள் பெற்றிருந்தார்., ரஷ்ய கூட்டமைப்பின் புகழ்பெற்ற கலைஞர்.

நிக்கலாய் 12 சனவரி 1956 ஆம் ஆண்டில் கிசாட்ஸ்க் எனும் (தற்போது ககாரின் எனப்பெயர் மாற்றப்பட்ட) ஊரில் பிறந்தார். இவரின் தந்தை இவான் அலெக்சாந்த்ரோவிச் பிறப்பால் உரோமா (உருசியம்: *ட்சிகானி*) இனக்குழுவைச் சார்ந்தவர். நிக்கலாய் எனும் உருசியப் பெயர் செல்லமாக கோலியா என்று அழைக்கப்படுவதுண்டு. நிக்கலாயின் சிறுவயதுப் பருவத்தில் மரபார்ந்த இசைக்கருவிகளைக் கொண்டு நாடோடிப் பாடல்களைத் தனது தாய் பாடும் போது இசைக்கத் தொடங்கினார்.
## இசைப்பதிவுகள்
* *ஐ லவ் யு* (1998) (மற்றொரு தலைப்பு *விம்மி*)
* *கண்ணாடி மற்றும் கான்கிரீட்* (1999) (மற்றொரு தலைப்பு *பரனோயியா*)
* *அமைதி மூச்சு* (2000)
* *வெயிஸ்ட்-ஆழ்ந்த இன் தி ஸ்கை* (2006)
* *அது மதிப்பு (2011)
* *இல்லை பெயர்* (2012) (மற்றொரு தலைப்பு *ஹனி'')
## மேற்கோள்கள்

## வெளி இணைப்புகள்
*
* MusLib 
* Station.ru 
* YouTube

பகுப்பு:1956 பிறப்புகள்
பகுப்பு:உருசிய இசைக்கலைஞர்கள்
நூறு மைல் உணவுக் கட்டுப்பாடு

**நூறு மைல் உணவுக் கட்டுப்பாடு**, (*The 100-Mile Diet*) என்பது புகழ் பெற்ற கனடிய எழுத்தாளர்கள் இருவரால் எழுதப்பெற்ற நூலாகும்.

## நூலும் நூலாசிரியரும்
இந்நூல் கனடிய எழுத்தாளர்களான அலிசா சிமித் மற்றும் ஜே. பி. மேக்கினான் ஆகியோர்களால் எழுதப்பட்ட உண்மைச் சம்பவ உணவுக் கட்டுப்பாட்டு முறை நூல் ஆகும்.

மார்ச் 2005 முதல் ஒரு தம்பதியினர் தங்களது வாழிடத்திலிருந்து நூறு மைல் தூரத்தில் விளைந்த பொருள்களை மட்டும் வாங்கிப் பயன்படுத்தினார்கள். பலசரக்கு கடைகளைத் தவிர்த்து உழவர் சந்தையில் கிடைக்ககூடிய காய்கறிகள், கிழங்குகள், கடல் உணவுகள் மற்றும் பருப்பு வகைகளை வாங்கிப் பயன்படுத்தினர். சமையல் எண்ணெய், அரிசி, சர்க்கரை ஆகிய உணவு பொருட்களைத் தனது அன்றாட உணவுகளிலிருந்து தவிர்த்திருக்கிறார்கள். பனிக்காலத்திற்குத் தேவையான உணவுகளையும் சேமித்து வைத்துள்ளார்கள்.

அந்தத் தம்பதியினர் அவர்களது உணவுக்கட்டுப்பாட்டையும் அவர்களது அனுபவங்களையும் சமுக வலைத்தள இதழான *தி டை* என்ற இதழில்  பகிர்ந்திருக்கிறார்கள். இது பொது மக்களிடையே நல்ல வரவேற்பைப் பெற்றதனால் இந்த எழுத்தாளர்கள் இருவரும் தங்கள் அனுபவங்களை 12 இயல்களாக புத்தகம் எழுதினார்கள். இந்தப் புத்தகம் கனடிய புத்தக சந்தையில் அபாரமாக விற்பனையானது.

## பின்னணி
அருகாமையில் கிடைக்கும் உணவுப்பொருள்களை உட்கொள்ளும் உணவுப் பழக்கம் தொடர்பான ஆலிசா இசுமித்து மற்றும் ஜே. பி. மேக்கின்னன் ஆகியோரது  இந்தக் கருத்தியலானது 2004 ஆம் ஆண்டு ஆகத்து மாதத்தில் வடக்கு பிரித்தானிய கொலம்பியாவில் இவர்களது தனி வசிப்பறையில் சந்தித்த போது தொடங்கியது.  இவர்களின் உணவு வழங்குதல் களங்கள் கிட்டத்தட்ட தீர்ந்து போன நிலையில் இரவு தங்களைச் சந்திக்க வரும் விருந்தினர்களுக்கு உணவளிக்கும் பொருட்டு இவர்கள் தங்கள் அருகாமை நிலப்பகுதிகளில் உணவுத் தேவைகளுக்காக தேடிச் சேகரித்தனர். டோலி வார்டன் ட்ரவுட், காட்டு காளான்கள், டேன்டேலியன் இலைகள், ஆப்பிள்கள், புளிப்பு செர்ரிகள் மற்றும் ரோஸ் ஹிப்ஸ், தோட்டத்தில் இருந்து உருளைக்கிழங்கு மற்றும் பூண்டு ஆகியவற்றைக் கொண்ட அவர்களின் இரவு உணவு தம்பதிகளை மிகவும் கவர்ந்தது. வீடு திரும்பியவுடன், வான்கூவரில் உள்ள கிட்சிலானோ குடியிருப்பில், உள்ளூர் உணவை மட்டுமே சாப்பிட வேண்டும் என்ற எண்ணத்தை அவர்கள் தொடர்ந்து பின்பற்றினர். அவர்கள் இறுதியில் ஒரு வருடத்திற்கு தங்கள் வீட்டில் இருந்து 100 மைல்களுக்குள் வளர்க்கப்பட்ட உணவை உண்ணும் பழக்கத்தை முயற்சி செய்ய முடிவு செய்தனர். அவர்கள் வசந்த காலத்தின் முதல் நாளான மார்ச் 21 அன்று அடையாளமாக இவ்வகை உணவுப் பழக்கத்தைத் தொடங்கினர். ஜூன் மாதம் தொடங்கி, அவர்கள் தங்கள் அனுபவத்தைப் பற்றி தி டையில் கட்டுரைகளை எழுதினர். 30 வயதிற்குட்பட்ட தம்பதியர், ஒவ்வொருவரும் எழுத்தில் அனுபவம் பெற்றவர்கள்: ஸ்மித் ஒரு ஃப்ரீலான்ஸ் பத்திரிக்கையாளராகவும், புனைகதை அல்லாத எழுத்தை கற்பித்தவராகவும், மெக்கின்னன் விருது பெற்ற வரலாற்று புனைகதை அல்லாத புத்தகமான டெட் மேன் இன் பாரடைஸின் ஆசிரியராகவும் இருந்தார். 

## மேற்கோள்கள்

## வெளியிணைப்புகள்
* The original 100-mile diet articles
* Radio Broadcast of the 100-Mile Diet on Deconstructing Dinner 
* Albany New York's Eat Local Challenge
* 100-Mile Diet Community

பகுப்பு:ஆங்கில நூல்கள்
பகுப்பு:2007 நூல்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தருக்க அணி

கணிதத்தில் **தருக்க அணி** (*logical matrix*) என்பது, பூலிய ஆட்களமான  இன் உறுப்புகளாலான அணியாகும். இவ்வணி **இரும அணி** (*binary matrix*), **உறவு அணி** (*relation matrix*), **பூலிய அணி** (*Boolean matrix*), **(0, 1) அணி** எனவும் அழைக்கப்படும். இவ்வகையான அணியை ஒரு சோடி முடிவுறு கணங்களுக்கிடையே உள்ள ஈருறுப்பு உறவைக் குறிப்பதற்குப் பயன்படுத்தலாம். *m* x *n* வரிசைகொண்ட இரும அணிகளின் எண்ணிக்கை 2*mn* ஆகும்.

## ஒரு உறவின் அணிக் குறியீடு
*X* , *Y* எனும் இரு முடிவுறு குறியிடப்பட்ட கணங்களுக்கு இடைப்பட்ட ஈருறுப்பு உறவு *R* ( ) எனில், ஒரு  தருக்க அணி ( *M*) மூலம் *R* ஐ உருவகிக்கலாம்: 
:M_{i,j} =
 \begin{cases}
   1 & (x_i, y_j) \in R \\
   0 & (x_i, y_j) \not\in R 
 \end{cases}
 

இந்த அணியின் நிரை மற்றும் நிரல்களை எண்ணிடுவதற்காக, *X* , *Y* அணிகளின் உறுப்புகள் நேர்ம முழுவெண்களைக் கொண்டு குறியிடப்படுகின்றன. சுட்டெண் *i* இன் மதிப்புகள்  1 முதல் *X* கணத்தின் அளவையெண் வரையும், *j* இன் மதிப்பு  1 முதல் *Y* கணத்தின் அளவையெண் வரையும் இருக்கும்.

### எடுத்துக்காட்டுகள்
*} கணத்தின் மீது வரையறுக்கப்பட்ட ஈருறுப்பு உறவு *R*:
:*a* ஆனது *b* ஐ மீதமின்றி வகுக்கும் எனில் *aRb* 
:2*R*4 என்பது சரி. ஆனால்  3*R*4 ஆக இருக்க முடியாது (4 ஐ மூன்றால் வகுக்கும் போது 1 மீதியாகக் கிடைக்கும்).
:*R* உறவிற்கான வரிசைச் சோடிகளின் கணம்: 
:{(1, 1), (1, 2), (1, 3), (1, 4), (2, 2), (2, 4), (3, 3), (4, 4)}.

:இந்த உறவின் பூலிய அணி உருவகிப்பு:

:\begin{pmatrix}
   1 & 1 & 1 & 1 \\
   0 & 1 & 0 & 1 \\
   0 & 0 & 1 & 0 \\
   0 & 0 & 0 & 1
 \end{pmatrix}.
 

*ஒவ்வொரு நிரை மற்றும் நிரலில் ஒரேயொரு உறுப்பு மட்டும் 1 ஆகவும், ஏனைய உறுப்புகளைப் பூச்சியமாகவும் கொண்ட வரிசைமாற்ற அணி ஒரு (0,1)-அணியாகும்.

* சமன் உறவின் அணி உருவகிப்பு ஒரு முற்றொருமை அணியாக இருக்கும். முற்றொருமை அணியின் முதன்மை மூலைவிட்ட உறுப்புகள் 1 களாகவும், ஏனைய உறுப்புகள் 0 ஆக இருக்குமாதலால், சமன் உறவின் அணி உருவகிப்பு ஒரு பூலிய அணியாகும்.

## அடிக்குறிப்புகள்

## மேற்கோள்கள்
* , section 31.3, Binary Matrices
* 

## வெளியிணைப்புகள்

* 

பகுப்பு:அணிகள்
கணித உளவியல்

**கணித உளவியல்** (*Mathematical Psychology*) என்பது உளவியல் ஆய்விற்கான ஒரு அணுகுமுறையாகும். இது கணித மாதிரிகளை புலன்காட்சி, புலன் உணர்வு மற்றும் உடல் இயக்கச் செயல்பாடுகளை அடிப்படையாகக் கொண்டது. அதன் விதிமுறைகளை விதிக்கும் தருணத்தில் எண்ணத்தகுந்த தூண்டல் பண்புகளோடு நடத்தையை இணைப்பதாக அமைகிறது. இதன் கருதுகோளை உருவாக்கும் இலக்கில் கணித அணுகுமுறை பயன்படுகிறது, அவை மிகுந்த நேர்த்தியான மற்றும் பட்டறிவான மதிப்பீட்டினை வழங்குவதாக அமைந்திருக்கும். எண்ணத்தகுந்த நடத்தையானது செயல்திறன் மூலம் தொடர்பயிற்சியின் வாயிலாக விளைகிறது.

## மையக் கூறு
*அளவீட்டுக் கூறானது கணித உளவியலின் மையக் கூறாகக் கருதப்படுகது. எனவே கணித உளவியலானது உள அளவியல் இயக்கத்துடன் (*Psycholometrics*) மிக நெருங்கிய தொடர்புடையது, இருந்த போதிலும் உள அளவியலானது தனி நபர் வேறுபாட்டின் நிலை மாறியாக கருதப்படுகிறது. 
*கணித உளவியலானது தனி நபாிடம் காணக்கூடிய புலன் காட்சி, புலன் உணர்வு மற்றும் உடல் இயக்கச் செயல்பாடுகளின் வாயிலாக அறியப்படும் மாதிரி செயல்பாடுகளினை நோக்கியதாக அமைகிறது. மேலும் உள அளவியல் இயக்கத்தின் சோதனையானது முழு பகுதியில் மாறிகளுக்கு இடையேயான வாய்ப்புகளையும் கணித உளவியலானது பெரும்பாலும் பரிசோதனை மூலம் பெறக்கூடிய தரவுகளின் மாதிரியினை மையமாக் கொண்டு அமைகிறது. ஆதலால் இவை செய்முறை உளவியல் - அறிவாற்றல் உளவியல் - |புலன் உயர்வு உளவியல் போன்றவைகளுடன் மிக நெருங்கிய தொடர்புடையதாகும். கணித உளவியலானது நரம்பு இயங்கியல் போலவே தொடர்ச்சியாக புள்ளியல் பொருத்தப்பாடினையே வழிகாட்டும் குறிக்கோளாக எடுத்துக்கொள்வது என்பது, மனித மூளையானது தகுந்த வழியில் பிரச்சனைகளை தீர்க்கும் திறன் பொருட்டு அமைகிறது.
*புலன் உணர்வு உளவியலில் இருந்து அறியப்படும் மையக் கருத்தானது வரையறுத்த, வரையரையற்ற செயல்பாடுகளுக்கு இடையே ஆனதாகவும் தொடர் மற்றும் இணைச் செயல்பாடுகளுக்கு இடையே ஆனதாகவும் அமைகிறது.

## கணிதம் சார்ந்த பிற உளவியல் கூறுகள்
கணித உளவியலாளர்கள் உளவியலின் ஏனைய தளங்களில் செயல்புரிகின்றனர். அது குறிப்பிடத்தக்க உளப்பெளதிகம், உணா்வுக்கிளர்ச்சி, புலன்காட்சி, பிரச்சனையைத் தீர்த்தல், முடிவுகைளத் தீர்மானித்தல், கற்றல், நினைவாற்றல் மற்றும் மொழி ஆகியன புலனுணர்வு உளவியலின் கணக்கிடக்கூடிய பகுப்பாய்வு நடத்தையும் ஆகும். உதாரணமாக மருத்துவ உளவியல், சமூக உளவியல், இசைவழி உளவியல் ஆகியவற்றைக் குறிப்பிடலாம்.

## முக்கிய கோட்பாடுகள் மற்றும் மாதிரிகள்
இவை மூன்று வகைப்படும்.
#புலன் உணர்வு, புலன் காட்சி மற்றும் உளபௌதிகம்
##ஸ்டீவென்சின் சக்தி விதி
##வெபர்-பெச்னர் விதி
#தூண்டல் கண்டறிதல் மற்றும் பாகுபாடு
##சைகை கண்டறிதல் கோட்பாடு
#தூண்டல் அடையாளம்
##திரட்டி மாதிரிகள்
##பரப்புவதற்காக மாதிரிகள்
##புதுப்பித்தல் மாதிரிகள்

## மேற்கோள்கள்
     

## வெளி இணைப்புகள்
*  British Journal of Mathematical and Statistical Psychology
*  European Mathematical Psychology Group 
*  Journal of Mathematical Psychology
*  Online tutorials on Mathematical Psychology  from the Open Distance Learning initiative of the University of Bonn.
*  Society for Mathematical Psychology

பகுப்பு:பயன்பாட்டுக் கணிதம்
பகுப்பு:உளவியல்
கிஜூபாய் பதேக்கா

**கிஜூபாய் பதேக்கா** (*Gijubhai Badheka*, 15 நவம்பர் 1885 – 23 சூன் 1939) சித்தல் நகரில் பிறந்த இவர், இந்தியாவில் மாண்டிசோரிக் கல்வி முறையை அறிமுகப்படுத்துவதில் பெரும் பங்கு வகித்தார். இவர் “மீசை உள்ள அம்மா” எனவும் அறியப்படுகிறார். முதலில் இவர் உயர்நீதிமன்றத்தில் வழக்கறிஞராகப் பணியாற்றினார். 1923 – இல் இவருடைய மகன் பிறந்த பிறகு, இவர் குழந்தை வளர்ச்சி மற்றும் கல்வியில் தனது ஆர்வத்தைச் செலுத்தினார். 1920-இல் பதேகா “ பால மந்திர்” என்னும் முன் தொடக்கப் பள்ளியை  நிறுவினார். “பகல் கனவு“ போன்ற பல கல்விசார் நூல்களை வெளியிட்டுள்ளார்.

### வாழ்க்கை
பதேகா, மேற்கு இந்தியாவின் செளராஷ்டிரா பகுதியில் பிறந்தவர். இவருக்குப் பெற்றோர் இட்ட பெயர் “ கிரிஜாசங்கர் “. குசராத்தில் உள்ள பவநகர் பகுதியில் வளர்ந்தார். 1907 –இல் கிழக்கு ஆப்பிரிக்காவிற்குச் சென்ற இவர், பின் மும்பையில் தனது பணியைத் தொடர்ந்தார். 1939, சூன் 23 அன்று இயற்கை எய்தினார்.

### கல்விக்கான பங்களிப்புகள்
1920 –இல் பால மந்திர் மழலையர் பள்ளியைத் தொடங்கினார். பிறகு நானாபாய்பட், ஹர்பால் திரிவேதி, பதேகா ஆகியோர் சேர்ந்து “ ஸ்ரீ தட்சிணாமூர்த்தி ஜிஜூபாய் வினய் மந்திர் “ என்னும் பள்ளியை பவநகரில் நிறுவினர்.

### வெளியீடுகள்
பதேகா கதைப்புத்தகங்கள் உட்பட 200 நூல்களை வெளியிட்டுள்ளார். அவை அனைத்தும் குழந்தைக் கல்வி, பயணம், நகைச்சுவை இவைகளை மையப்படுத்தியே இருந்தன. அவருடைய புத்தகங்கள் குழந்தைகள், பெற்றோர், கல்வியாளர்களைப் பெரிதும் கவர்ந்தன.

## மேற்கோள்கள்

பகுப்பு:1885 பிறப்புகள்
பகுப்பு:1939 இறப்புகள்
பகுப்பு:குஜராத் மக்கள்
பகுப்பு:இந்திய எழுத்தாளர்கள்
பகுப்பு:பாவ்நகர் மாவட்ட நபர்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பூத்தையல்

**பூத்தையல்** என்பது வண்ண நூல்கள், இழைகள் , சரடுகள் மற்றும் தைக்கும் ஊசியுடன் உதவியுடன்  ஆடைகளில் போடுவது ஆகும். பல நூற்றாண்டுகளாக இந்த முறையில் தான் பூத்தையல்கள் கையால் போடப்படுகின்றன.
## வரலாறு
சுமார் கி.மு.30,000ஆண்டுகளுக்கு முன்பாகவே பூத்தையல்கள் நடைமுறையில் இருந்தது. அண்மையில் நடந்த அகழ்வாராய்ச்சியில் அடர்த்தியாக பூத்தையல் போடப் பட்ட ஆடைகள், தொப்பிகள் மற்றும் காலணிகள் புதைபடிமங்களாகக் கிடைத்தன. இவற்றிலிருந்து பூத்தையல் உலகம் தோன்றிய காலங்களில் இருந்தே உள்ளது என அறியலாம்.
## பிறப்பிடம்
சைபீரியாவில் கி.மு. 5000 – 6000 இடைபட்ட காலத்தில் உள்ள சில பூத்தையல் செய்யப் பட்ட சிப்பிகள் கண்டுபிடிக்கப் பட்டன. இவைகளில் ஓட்டையிடப் பட்டு அவைகளில் தோலில் சேர்த்து தைக்கப் பட்டு இருக்கும். சீனாவில் பூத்தையல் கி.மு. 3500 வருடத்திற்கு முந்தையது. இங்கு கண்டுபிடிக்கப் பட்ட படங்களில் சித்தரிக்கப் பட்ட ஆடைகளில் பட்டு நூல்கள், முத்து மற்றும் விலையுயர்ந்த கற்களைக் கொண்டு நெய்யப் பட்டுள்ளன. சீனாவில் கண்டு பிடிக்கப் பட்ட பூத்தையல் ‘’’ வாரிங் ஸ்டேட்ஸ்’’’ காலத்தையது.
## வளர்ச்சி நிலை
பூத்தையல் மற்றும் ஊசி கொண்டு செய்யப் கைவேலைகள் எல்லாம் மத்திய கீழை நாடுகளைச் சேர்ந்தது. ஆதி மனிதன் விலங்குகளின் தோல்களைத் தைத்து ஆடைகளாக நெய்யும் போது அவனுக்கு தோன்றிய எண்ணத்தின் வடிவமே பூத்தையல். பழங்காலத்தில் எழுதப்பட்ட வரலாறு, வடிக்கப் பட்ட சிலைகள், வரையப் பட்ட ஓவியங்கள் மற்றும் அலங்கார குவளைகள் அனைத்தும் பூத்தையலைச் சித்தரிக்கின்றன. 
1100களில் மத புத்தகங்களை அலங்கரித்த தையல், 1200 மற்றும் 1300 களில் ஆடைகளில் தைக்கப் பட்டது.கி.பி 1500 களில் ஐரோப்பா முழுவதும் பரவியது. 1700 களில் பாசி, வர்ண் நூலில் செய்யப்பட்ட பூத்தையலும் உலகமெங்கும் பிரபலமானது. 
மத நூல்கள் மற்றும் வீட்டு உபயோகச் சாமான்கள் தவிர அவர்களிடம் உள்ள பூத்தையல் ஆடைகளும் மக்களின் தரத்தை கூறுவதாக இருந்தது. சந்ததி சந்ததியாக இந்த கலைகள் ஒருவரிடம் இருந்து மற்றொருவருக்கு வந்தது. பத்தொன்பாவது நூற்றாண்டுகளில் இயந்திரங்கள் மூலம் உருவாக்கப் படும் தையல் புகழ்ச்சி அடைந்து. இத்தையல் அதற்கு உபயோகப் படும் துணி மற்றும் நூல்கள் இடத்திற்கு இடம் மாறு படும். பல வகையான பூத்தையல்கள் உண்டு.

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
வ. உ. சி அரசு மேல்நிலைப் பள்ளி, கோவில்பட்டி

**கோவில்பட்டி வ. உ. சி அரசு மேல்நிலைப் பள்ளி**  (*VOC BOYS Govt Hr Sec School, Kovilpatti*) 1906-ஆம் ஆண்டு ஒரு துவக்கப் பள்ளியாகத் தொடங்கப்பட்டது. கோவில்பட்டி வட்டம், முக்கூட்டுமலையைச் சேர்ந்த திரு. பொட்டி நாயக்கர் அவர்களால் பள்ளிக்காக 9.76 ஏக்கர் நிலம் வழங்கப்பட்டது. இருப்பினும், இந்த நிலமானது 1918-ஆம் ஆண்டு தான் அதிகாரப்பூர்வமாகப் பதிவு (Registration) செய்யப்பட்டது. அதே 1918-ஆம் ஆண்டில் இப்பள்ளி உயர்நிலைப் பள்ளியாகவும் தரம் உயர்த்தப்பட்டது. 

நிலம் பதிவு செய்யப்பட்டு, உயர்நிலைப் பள்ளியாக உயர்ந்த 16/08/1918-ஆம் ஆண்டே, ஆவணங்களின்படி பள்ளியின் அதிகாரப்பூர்வமான தொடக்க ஆண்டாகக் கருதப்படுகிறது. இதன் காரணமாகவே, 2018-ஆம் ஆண்டில் இப்பள்ளியின் நூற்றாண்டு விழா கொண்டாடப்பட்டது.

ஆரம்பக்காலத்தில் இது சாதாரண அரசுப் பள்ளியாகவே செயல்பட்டு வந்தது. 1947-ல் இந்தியா சுதந்திரம் அடைந்த பிறகு, கப்பலோட்டிய தமிழர் வ. உ. சிதம்பரனார் அவர்களின் நினைவாக இப்பள்ளிக்கு அவரது பெயர் சூட்டப்பட்டது. குறிப்பாக, வ.உ.சிதம்பரனார் அவர்கள் கோவில்பட்டியில் 8 ஆண்டுகள் தங்கி, அங்குள்ள நீதிமன்றத்தில் வழக்கறிஞராகப் பணியாற்றிய வரலாற்றுத் தொடர்பை நினைவுகூரும் வகையிலேயே இப்பெயர் வைக்கப்பட்டது.

அதன்பின்னர், 1972-ஆம் ஆண்டு இப்பள்ளி மேல்நிலைப் பள்ளியாகத் தரம் உயர்த்தப்பட்டபோது, 'வ. உ. சி. அரசு ஆண்கள் மேல்நிலைப் பள்ளி' என்று பெயர் மாற்றம் செய்யப்பட்டது.

கல்வி வளர்ச்சியைப் போலவே, விளையாட்டுத் துறையிலும் இப்பள்ளி ஒரு நீண்ட வரலாற்றைக் கொண்டுள்ளது. கோவில்பட்டி நகர் ஹாக்கி விளையாட்டில் சிறந்து விளங்கி,  என அழைக்கப்படுவதற்கு, இப்பள்ளியின் பரந்த விளையாட்டு மைதானமும், இங்கு பயிற்சி பெற்ற மாணவர்களுமே மிக முக்கியக் காரணமாக அமைந்தனர் என்பது குறிப்பிடத்தக்கது.

## பாடப்பிரிவுகள்
கணிணி அறிவியல், கணித உயிரியல், வரலாறு, பொருளியல், இந்தியப் பண்பாடு, நுண்ணுயிரியல், மின்னியல், பொது இயந்திரவியல், வேளாண்மை, கம்ப்யூட்டர் சயின்ஸ், பயாலஜி, எகனாமிக்ஸ், ஒக்கேஷனல் ஆகிய பாடங்கள் இங்கு பயிற்றுவிக்கப்படுகின்றன.

## முன்னாள் மாணவர்கள்
இப்பள்ளியில் பயின்ற பல மாணவர்கள் தேசிய மற்றும் மாநில அளவில் மிகச்சிறந்த ஆளுமைகளாகத் திகழ்கின்றனர். அவர்களில் குறிப்பிடத்தக்கவர்கள்:

* சி. ரங்கராஜன் - முன்னாள் ஆளுநர், இந்திய ரிசர்வ் வங்கி.
* நீதிபதி ஏ. அழகர்சாமி - முன்னாள் நீதிபதி, இந்திய உச்ச நீதிமன்றம்.
* மருத்துவர் ஜி. வெங்கடசாமி - நிறுவனர், அரவிந்த் கண் மருத்துவமனை.
* ராஜா செல்லையா - இந்திய வரி சீர்திருத்தக் குழுவின் தந்தை மற்றும் பொருளாதார நிபுணர்.

## உள்கட்டமைப்பு மற்றும் வசதிகள்
இப்பள்ளி சுமார் 9.76 ஏக்கர் பரப்பளவில் அமைந்துள்ளது. இதில் 7 ஏக்கர் பரப்பளவு கொண்ட மிகப்பெரிய விளையாட்டு மைதானம் உள்ளது. இம்மைதானத்தின் வசதி காரணமாக, இங்கு **மாவட்ட மற்றும் மாநில அளவிலான பல்வேறு விளையாட்டுப் போட்டிகள்** (District and State Level Sports Tournaments) தொடர்ந்து நடைபெற்று வருகின்றன.

குறிப்பாக, ஹாக்கி (Hockey) விளையாட்டுக்கு இப்பள்ளி மிகவும் புகழ்பெற்றது. கோவில்பட்டி நகர் ஹாக்கி விளையாட்டில் சிறந்து விளங்கி, "ஹாக்கி பட்டி" என அழைக்கப்படுவதற்கு, இப்பள்ளியின் பரந்த விளையாட்டு மைதானமும், இங்கு பயிற்சி பெற்ற மாணவர்களுமே மிக முக்கியக் காரணமாக உள்ளனர்.

## மேற்கோள்கள்
 மேரி ஜெசிமா சுகந்தி, தா. (தமிழாசிரியை), "நூற்றாண்டு கடந்த வ.உ.சி. அரசு ஆண்கள் மேல்நிலைப்பள்ளி", கோவில்பட்டி நகர்வலம் (நூல்).

## புற இணைப்புகள்
*Photo : VOC Govt Hr Sec School, KovilPatti 

பகுப்பு:தூத்துக்குடி மாவட்டத்திலுள்ள அரசுப் பள்ளிகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
டேனியல் மின்கலம்

**டேனியல் மின்கலம்** (Daniell cell) 1836 ஆம் ஆண்டில் ஜான் ஃபிரடெரிக் டேனியல், எனும் பிரித்தானிய வேதியியலாளர்  மற்றும்  வானிலை ஆய்வாளரால் உருவாக்கப்பட்ட ஒரு மின்வேதியியல் மின்கல வகையைச் சார்ந்தது. இம்மின்கலத்தில் தாமிரப் பாத்திரத்தில் தெவிட்டிய மயில் துத்தம் கரைசல் எடுத்துக்கொள்ளப்படுகிறது. நுண்துளைப் பாண்டம் ஒன்றினுள் நீர்த்த சல்பூரிக் அமிலத்தில் துத்தநாகத் தண்டு வைக்கப்பட்டிருக்கும். நுண்துளைப்பாண்டம் மயில் துத்தம் கரைசலினுள் வைக்கப்பட்டிருக்கும். துத்தநாகத்தண்டு சல்பூரிக் அமிலத்துடம் வினைபுரிந்து Zn++ அயனிகளையும் இரு எலக்ட்ரான்களையும் தரும். Zn++ அயனிகள் நுண்துளைப் பாண்டத்தில் உள்ள துளைகளின் வழியே சென்று மயில் துத்தம் கரைசலுடன் வினைபுரிந்து Cu++ அயனிகளை உருவாக்கும். இந்த Cu++ அயனிகள் நேர்மின்வாயான தாமிரப்பாத்திரத்தில் படியும். டேனியல் மின்கலம் மின்சுற்றில் இணைக்கப்படும்போது துத்தநாகத்தண்டிலிருந்து இரு எலக்ட்ரான்கள் சுற்றின் வழியே சென்று தாமிரத்தில் உள்ள தாமிர அயனிகளை நடுநிலையாக்கும். இதனால் தாமிரத்தில் இருந்து துத்தநாகத்திற்கு மின்சாரம் பாயும். டேனியல் மின்கலம் 1.08 வோ மின்னியக்கு விசையைத்தரும். நிகழ்கால வரையரைப்படி, டேனியல் மின்கலத்தின் செந்தர மின்னிலை 25° செ  வெப்பநிலையில் 1.10 வோ ஆகும். இக்கலத்தில் நிகழும் மொத்த வினை ஓர் ஏற்ற ஒடுக்க வினையாகும். டேனியல் மின்கலம் *வோல்டாயிக் மின்கலம்* என்றும் அழைக்கப்படுகிறது.

## மேற்கோள்கள்

## மேலும் படிக்க
*
*

## வெளியிணைப்புகள்
*Daniel Cell Experiment 

பகுப்பு:இயற்பியல்
பகுப்பு:பிரெஞ்சு கண்டுபிடிப்புகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:மின்கலங்கள்
கேசவரெட்டி

**கேசவரெட்டி** (ஆங்கிலம்: *Kesava Reddy*, ) என்பவர் நன்கறியப்பட்ட தெலுங்கு நாவல் எழுத்தாளர் ஆவார். இவர் ஆந்திரமாநிலத்தில் பிறந்தவர். இந்தியாவின் முக்கிய சமூகப்பிரச்சினைகளான வறுமை, சமத்துவம் இன்மை, மக்களிடையே பரவலாக உள்ள மூடநம்பிக்கைகள் பற்றி தன் எழுத்துகளில் பேசினார். சமூகப்பொறுப்புகளின்பால் மக்களை உந்தித் தள்ளினார். இவர் கருத்து வாதங்களையும் பிரபல தெலுங்கு இலக்கிய உத்திகளையும் வெற்றிகரமாகத் தன் படைப்புகளில் இணைத்தார்.

## வாழ்க்கை
கேசவரெட்டி ஆந்திரமாநிலத்தில் சித்தூர் மாவட்டத்தில் உள்ள தாளப்புள பள்ளி என்ற கிராமத்தில் ரங்கா ரெட்டி என்ற விவசாயிக்கு மகனாகப்பிறந்தார். தன் ஆரம்ப காலக் கல்வியை திருப்பதி  ஸ்ரீவெங்கடேஸ்வரா பல்கலைக்கழகத்தில் பயின்றார். இளநிலை மருத்துவப்படிப்பினை பாண்டிச்சேரி பல்கலைக்கழகத்தில் பயின்றார். தோல் நோய் தொடர்பான முதுகலைப்படிப்பினை கிருத்துவ மருத்துவக்கல்லூரியிலும் பயின்றார்.

## மருத்துவப்பணி
நிஜமாபாத் தீச்சா பள்ளி விக்டோரியா மருத்துவமனையில் மருத்துவ அலுவலராக பணியாற்றினார். 2015 ல்  தெலுங்கானா மாநிலம் நிஜமாபாத் நகரத்தில் இயற்கை எய்தினார்.

## படைப்புகள்
இவரின் நாவல்கள் கீழே பட்டியலில் உள்ளன

## மேற்கோள்கள்

## வெளி இணைப்புகள்
*Akasavani Nizamabad நேர்முகம் குறித்த காணொளிகள்
*Review of Novel Athadu Adavini Jayinchaadu குறும்படங்கள்
*Antakriyalu குறும்படங்கள்

பகுப்பு:இந்திய எழுத்தாளர்கள்
பகுப்பு:தெலுங்கு எழுத்தாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1946 பிறப்புகள்
பகுப்பு:2015 இறப்புகள்
பகுப்பு:சித்தூர் மாவட்ட நபர்கள்
செய்து கற்றல்

**செய்து கற்றல்** *(Deweyism)* என்பது அமெரிக்கக் கல்வியாளரான ஜான் துவே என்பவரால் கண்டறியப்பட்ட கல்விக் கொள்கை ஆகும். அவர் கற்றல் என்பது பொருத்தமானதாகவும் பயன்படுத்துவதாகவும் அமைய வேண்டும் என்றார். சிகாகோ பல்கலைக்கழக ஆய்வுப் பள்ளியில் துவே இதை நடைமுறைப்படுத்தினார். கல்வி முன்னேற்றத்தை ஏற்படுத்துவதில் அவருடைய கருத்துகள் மிக இன்றியமையாத பங்கு வகிக்கின்றன. இதற்காக இவர் கல்வியும் மக்களாட்சியும், கல்வியும் சமூகமும் எனும் இருநூல்களை இயற்றினார். இவர் செய்து கற்றல் முறையை ஹன் முதல் நூலில் விரிவாக விளக்கியுள்ளார்..

## துவேவின் முறை
# துவே கற்றல் செயல் சார்ந்தது என்றும் செயல்முறைக் கல்வியே செயலறு நூற்கல்வியை விடச் சிறந்தது என்றும் உறுதியாகக் கூறுகிறார். எதற்கும் முன்பு செயல் முன்னாக அமையவேண்டும். நாம் மாணவரிடம் பள்ளி பற்றிய எதிர்மறை விளைவுகளையே விதைக்கிறோம். இயக்கமே எண்ணத்துக்கு வித்திடும். குறியீடுகள் துல்லியமற்ற அரைகுறையான இயற்காட்சிக்கான விளக்கங்களையே தருகின்றன. செயல்களே சிந்தனைக்கான சான்றுமிக்க தாக்கங்களை விளைவிக்கும்.
# தரும் செய்தி குறித்த ஆழமான காட்சிப்படுத்தலே அதை நினைவில் பசுமையாக பதியவைக்கும். ஒருவர் வாழ்க்கையை விளங்கச் செய்வது மனக் காட்சிக்கான கற்பனை ஆற்றலே ஆகும்.
# ஆசிரியர் மாணவரின் பூக்கும் அல்லது மலர்ந்துவரும் ஆர்வங்களில் கவனம் செலுத்தவேண்டும். அவற்றை விரிவாக்குதலே கற்றலின் பட்டறிவாக மிளிரும். ஆர்வமே திறன் அளிக்கும். அவற்றைத் தூண்டுதலே கற்றலில் நிறைவளிக்கும்.
# கற்றலில் உணர்ச்சிகளுக்கு மதிப்பளிக்கவேண்டும். அவையே கற்றலின் முதன்மையான கூறுபாடுகள் ஆகும்.

## மேற்கோள்கள்

பகுப்பு:கல்வியியல்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
வேலப்பர் கோயில்

**வேலப்பர் கோயில்** தமிழ்நாடு, தேனி மாவட்டம், ஆண்டிபட்டியிலிருந்து 15 கி.மீ. தொலைவில் தெப்பம்பட்டி சிற்றூரில் அமைந்துள்ள ஒரு இந்துக் கோயில் ஆகும். மலையில் 300 படிகளைக் கொண்டு அமைந்துள்ள இந்த கோயிலின் முதன்மைக் கடவுள் முருகன் ஆவார். இங்கு பளியர்களால் பூசை செய்யப்படுகிறது.

இக்கோயிலுக்கு அருகே ஒரு மாமரத்தின் அடியில்  வற்றாத ஊற்று ஒன்று உள்ளது. இதனால் இக்கோயில் ”மாவூற்று வேலப்பர் கோயில்” என்ற பெயரால் அழைக்கப்படுகிறது.

## திருவிழா
இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.  ஆகிய விழா நாட்களில் உற்சவங்கள் நடக்கிறது.

## உசாத்துணை
 கோயில் பற்றி தினமலர் நாளிதழில் 

பகுப்பு:தேனி மாவட்டத்திலுள்ள முருகன் கோயில்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பூக்கோ தனி ஊசல்

** பூக்கோ தனி ஊசல்** *(Foucault pendulum)* ( ; ), லியோன் பூக்கோ எனும் பிரெஞ்சு இயற்பியலாளர் பெயரால் அழைக்கப்படுகின்றது. இது புவியின் சுழற்சியைக் கண்டறிய உருவாக்கப்பட்ட செயல்முறை விளக்கக் கருவியாகும். புவி தன் அச்சில் சுழல்கின்றது என நெடுங்காலமாக அறியப்பட்டிருந்தாலும், 1851 இல் அறிமுகப்படுத்தப்பட்ட பூக்கோ தனி ஊசல் தான் புவியின் சுழற்சியை எளிமையாக அறிய உதவிய செய்முறைக்கருவியாகும். இந்நாளில் பூக்கோ தனி ஊசல், பல்கலைக்கழகங்களிலும் அறிவியல் காட்சியகங்களிலும் மக்கள் காண்பதற்கும் செயல்முறை விளக்கம் பெறுவதற்கும் காட்சிப்படுத்தப்பட்டுள்ளது.

## மேற்கோள்கள்

## மேலும் படிக்க
*
*
*
*

## வெளிஇணைப்புகள்

* Julian Rubin, "The Invention of the Foucault Pendulum", Following the Path of Discovery, 2007, retrieved 2007-10-31. Directions for repeating Foucault's experiment, on amateur science site.
* Wolfe, Joe, "A derivation of the precession of the Foucault pendulum".
* "The Foucault Pendulum", derivation of the precession in polar coordinates.
* "The Foucault Pendulum" By Joe Wolfe, with film clip and animations.
* "Foucault's Pendulum" by Jens-Peer Kuska with Jeff Bryant, Wolfram Demonstrations Project: a computer model of the pendulum allowing manipulation of pendulum frequency, Earth rotation frequency, latitude, and time.
* "Webcam Kirchhoff-Institut für Physik, Universität Heidelberg".
* California academy of sciences, CA  Foucault pendulum explanation, in friendly format
* Foucault pendulum model  Exposition including a tabletop device that shows the Foucault effect in seconds.
* Foucault, M. L., ''Physical demonstration of the rotation of the Earth by means of the pendulum'' , Franklin Institute, 2000, retrieved 2007-10-31. Translation of his paper on Foucault pendulum.
* Tobin, William "The Life and Science of Léon Foucault".
* 
* Foucault-inga Párizsban *Foucault's Pendulum in Paris* – video of the operating Foucault's Pendulum in the Panthéon .
* Pendolo nel Salone The Foucault Pendulum inside Palazzo della Ragione in Padova, Italy
* Daliga, K., Przyborski, M., & Szulwic, J. ''Foucault's Pendulum. Uncomplicated Tool in the Study of Geodesy and Cartography'', EDULEARN15 Proceedings - 7th International Conference on Education and New Learning Technologies, Barcelona, Spain, , 2015

பகுப்பு:இயற்பியல்
பகுப்பு:பிரெஞ்சு கண்டுபிடிப்புகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
படை வீரன் (திரைப்படம்)

**படை வீரன்** 2018 ஆண்டைய ஓர் இந்தியத் தமிழ்த் திரைப்படமாகும். தனா எழுதி இயக்கியுள்ள இத்திரைப்படத்தில் விஜய் யேசுதாஸ், பாரதிராஜா ஆகியோர் முக்கிய வேடங்களிலும், அகில், அம்ரிதா ஆகியோர் இதர துணை வேடங்களிலும் நடித்துள்ளனர். கார்த்திக் ராஜா இசையமைத்த இத்திரைப்படம் 2018 பெப்ரவரி 2 அன்று வெளியானது.
## நடிகர்கள்
* விஜய் யேசுதாஸ்
* பாரதிராஜா
* அகில்
* அம்ரிதா
* மனோஜ் குமார்
* கவிதா பாரதி
* சிந்து
* நிதிஷ்

## தயாரிப்பு
மணிரத்தினத்தின் உதவி இயக்குனராகப் பணியாற்றிய *தனாவின்* இயக்கத்தில் 2016 மே மாதத்தில் தொடங்குவதாக அறிவிக்கப்பட்டது. இத்திரைப்படத்தில்விஜய் யேசுதாஸ், பாரதிராஜா ஆகியோர் முக்கிய வேடங்களில் நடித்துள்ளனர்.

## மேற்கோள்கள்

## வெளியிணைப்புகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ஒளிக்கோளம்

**ஒளிக்கோளம்** **(Photosphere)** என்பது ஒளியை வெளிப்படுத்தும் விண்மீனின் வெளிக்கூட்டைக் குறிக்கிறது. பண்டைய கிரேக்க வேர் சொல்லான    φῶς, φωτός/ என்பதின் பொருள் ஒளி என்பதாகும்.   σφαῖρα என்ற சொல்லின் பொருள் கோளம் என்பதாகும். வெளிச்சத்தை வெளிப்படுத்தும் ஒரு கோளத்தின் மேற்பரப்பு என்பதையே ஒளிக்கோளம் என்ற சொல் குறிக்கிறது.பிளாசுமாவில் ஒளிபுகும் வரை தோராயமாக 2/3 என்ற ஒளியியல் ஆழத்திற்கு சமமான தொலைவு வரைக்கும் ஒரு நட்சத்திரத்தின் மேற்பரப்பில் இது பரவியுள்ளது. வேறுவிதமாக கூறினால், ஓர் ஒளிரும் பொருளின் ஆழமான பகுதியை ஒளிக்கோளம் என்று கூறலாம். பொதுவாக விண்மீன்களை ஒளிரும் பொருள் என்று அழைக்கலாம். ஒருசில அலைநீளம் கொண்ட ஒளியணுக்கள் ஒளிக்கோளத்தின் வழியே ஊடுறுவுகின்றன.

சிடீபன் போல்ட்சுமானின் விதியில் உள்ள பயனுறு வெப்பநிலையால் ஒரு விண்மீனின் மேற்பரப்பு வெப்பநிலை வரையறுக்கப்படுகிறது. நியூட்ரான் நட்சத்திரங்கள் தவிர்த்து பிற நட்சத்திரங்களுக்கு திடநிலை மேற்பரப்பு கிடையாது. எனவே ஒளிக்கோளத்தைக் கொண்டு சூரியனின் அல்லது மற்றொரு விண்மீனின் பார்க்கும் மேற்பரப்பையே விவரிக்கமுடியும்.

## உட்கூறுகள்

வேதித் தனிமங்களான ஐதரசனும் ஈலியமும் சூரியனின் முதன்மையான உட்கூறுகளாகும். ஒளிக்கோளத்தில் சூரியனின் நிறையில் அவை முறையே 74.9% மற்றும் 23.8% அளவுக்கு சூரியனில் நிரம்பியுள்ளன. விண்வெளியில் உள்ள கன உலோகங்கள் யாவும் சூரியனின் நிறையில் 2% அளவு உள்ளன. இதில் ஆக்சிசன் தோராயமாக சூரியனின் நிறையில் 1% அளவும், கார்பன் 0.3% அளவும், நியான் 0.2% அளவும், இரும்பு 0.2% அளவும் பெரும்பாலும் கலந்துள்ளன.

## சூரியன்

சூரியனின் பிரம்மாண்டமான ஒளிக்கோளம் 4,500 மற்றும் 6,000 கெல்வின் வெப்பநிலை (4,230 மற்றும் 5,730 ° செல்சியசு வெப்பநிலை) கொண்டுள்ளது. இது பயனுறு வெப்பநிலை 5777° கெல்வின் அல்லது 5504° செல்சியசு அளவுக்குச் சமமாகும். சூரியனின் அடர்த்தி  2×10−4 கிலோகிராம்/மீ3;ஆகும். மற்ற விண்மீன்கள் சூடான அல்லது குளிர்ச்சியான ஒளிக்கோளத்தைப் பெற்றுள்ளன.

சூரியனின் ஒளிக்கோளம் ஒளிமணிகள் எனப்படும் வெப்பச்சலன செல்களை உட்கூறுகளாகக் கொண்டுள்ளது. பிளாசுமாவின் செல்கள் ஒவ்வொன்றும் 1000 கிலோமீட்டர் விட்டமுள்ளவையாகும் . மையத்தில் வெப்பநிலை அதிகரிக்கும் பிளாசுமாவும் 
அவற்றுக்கிடையே உள்ள குறுகிய இடைவெளிகளில் குளிர்ந்த பிளாசுமாவும் இடம்பிடித்துள்ளன. ஒவ்வொரு ஒளிமணியும் எட்டு நிமிடங்கள் மட்டுமே நிலைத்திருக்கின்றன. இதனால் நிரந்தரமாக தொடர் கொதித்தல் தோற்றம் தோன்றுகிறது. அதிகபசம் 30000 கிலோமீட்டர் விட்ட அளவுள்ள மீயொளிமணிகள் 24 மணிநேர ஆயுளுடன் காணப்படுகின்றன. இப்புள்ளி விவரங்களை மிகக்குறைவாக மற்ற விண்மீன்களில் காணமுடியும். 
## இதர அடுக்குகள்
சூரியனின் கட்புலனாகும் வளிமண்டலத்தில் ஒளிக்கோளத்திற்கு மேல் இதர அடுக்குகள் காணப்படுகின்றன.  2,000 கிலோமீட்டர் ஆழமான நிறமண்டலம் (வழக்கமாக வடிகட்டப்பட்ட ஒளி மூலம் காணப்படுகிறது, உதாரணமாக எச்-ஆல்பா) ஒளிக்கோளத்திற்கும் மிகவும் சூடான ஆனால் மிகவும் மெல்லிய ஒளிவட்டத்திற்கும் இடையில் உள்ளது. ஒளிக்கோளத்தின் மேற்பரப்பில் சூரியபிழம்பு, சூரியப்புள்ளிகள் போன்றவை காணப்படுகின்றன.
 
## மேற்கோள்கள்

## புற இணைப்புகள்
* Animated explanation of the Photosphere   (University of South Wales).
* Animated explanation of the temperature of the Photosphere  (University of South Wales).
* Solar Lower Atmosphere and Magnetism (MPS)

பகுப்பு:உடுக்கண வானியல்
பகுப்பு:சூரியன்
பகுப்பு:ஒளி மூலங்கள்
ஒப்புமை கவனிப்பு

**ஒப்புமை கவனிப்பு** *(Analog observation)* என்பது இயற்கையாகக் கவனிப்பது என்பதற்கு மாறாக ஒரு செயற்கையான அமைப்பில் ஒரு பொருளை ஆய்வு செய்வதற்குப் பயன்படும் ஒரு கருவியாகும். மருத்துவ அலுவலகங்கள் அல்லது ஆராய்வு ஆய்வகங்கள் ஆகியவை பொதுவாக ஒப்புமை கவனிப்பு அமைப்புகளாகக் கருதப்படுகின்றன.  ஆனால், வரையறையின் படி எந்தவொரு செயற்கை சூழலிலும் ஒப்புமைக் கண்காணிப்பை மேற்கொள்ளலாம். சுற்றுச்சூழலில் இயற்கையாகவே அப்பொருள் தோன்றுகின்ற சூழ்நிலையாக இருந்தாலும்கூட இக்கண்காணிப்பை மேற்கொள்ளலாம்.

## பயன்பாடுகள்

ஒப்புமை கவனிப்பு குறிப்பாக இரண்டு வகையான மீள்செய்கை பயன்பாடுகளுக்காகப் பிரிக்கப்படுகிறது. அமைப்பு மற்றும் பொருளின் நடத்தை தொடர்பான நிகழ்வுகள் உள்ளிட்ட, பொருள் அமைந்துள்ள சூழலின் மாறிகளை மாற்றுவதால் உண்டாகும் விளைவுகளை ஆராய்வது முதல்வகையாகும். சோதனை சார்பு சமூகச் சூழல்களில் அப்பொருளின் நடத்தைகளை  ஒப்பு நோக்குவது இரண்டாவது வகையாகும்.
## மேலும் காண்க
* உளவியல் ஆய்வு

## மேற்கோள்கள்

பகுப்பு:உளவியல் ஆய்வுகள்
பொட்டாசியம் செலீனோசயனேட்டு

**பொட்டாசியம் செலீனோசயனேட்டு** *(Potassium selenocyanate)* என்பது KSeCN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் நீருறிஞ்சும் திண்மமாக பொட்டாசியம் செலீனோசயனேட்டு  காணப்படுகிறது. பொட்டாசியம் செலீனோசயனேட்டு தண்ணீரில் கரைகிறது. காற்றில் சிதைவடையும் போது இச்சேர்மம் சிவப்பு செலீனியத்தையும் பொட்டாசியம் சயனைடையும் கொடுக்கிறது. இச்செலீனோசயனேட்டின் நடத்தைகள் எக்சு கதிர் படிகவியல் சோதனைகளில் உறுதிப்படுத்தப்படுகின்றன. இச்சோதனைகளின் இறுதி முடிவுகள் இதை ஓர் உப்பு என்பதாக உறுதிப்படுத்துகின்றன. C-N மற்றும் C-Se அணுக்களுக்கு இடையில் முறையே முரணற்ற  முப்பிணைப்பு மற்றும் ஒற்றைப் பிணைப்புகளில் 1.12 மற்றும் 1.83 என்ற அளவுகளில் பிணைப்பு இடைவெளிகள் உள்ளன  .
Se0 வைக் கொடுக்கின்ற ஆதாரமூலமாக பொட்டாசியம் செலீனோசயனேட்டு கருதப்படுகிறது. உதாரணம்: டிரைபீனைல்பாசுபீனுடன் இது வினைபுரிந்து டிரைபீனைல்பாசுபீன் செலீனைடு உருவாகிறது .

## மேற்கோள்கள்

பகுப்பு:செலீனோசயனேட்டுகள்
எதிரும் புதிரும்

***எதிரும் புதிரும்*** (*Ethirum Puthirum*) 1999-ஆம் ஆண்டில் வெளியான ஓர் இந்தியத் தமிழ்த் திரைப்படமாகும். *வி. சி. ரமணி* எனும் தனது சொந்தப் பெயரில் தரணி இயக்கிய இப்படத்தில் மம்மூட்டி, சங்கீதா, நெப்போலியன், மனோரமா, சிம்ரன் ஆகியோர் முக்கிய வேடங்களில் நடித்திருந்தனர்.

## நடிகர்கள்

* மம்மூட்டி - மாவட்ட ஆட்சியர் கண்ணன் 
* சங்கீதா - செல்வி 
* நெப்போலியன் - அரசப்பன்
* நாசர் - வீரையன் 
*ராதிகா - மருத்துவர் செயந்தி 
* கவுண்டமணி
* செந்தில்
* மனோரமா - கண்ணனின் தாயார் 
* சிம்ரன் - ("தொட்டுத் தொட்டு" பாடலில் சிறப்புத் தோற்றம்)
*சங்கிலி முருகன்
*மதன் பாப்
*சண்முகசுந்தரம்
*சரண்ராஜ் - தேவராசு
*உதய் பிரகாஷ் - காவல் ஆய்வாளர் 
*குமரிமுத்து

## தயாரிப்பு
இத்திரைப்படம் தொடக்கத்தில் *மாஸ்டர்* என பெயரிடப்பட்டது. தயாரிப்பு தாமதமானதால் படத்தின் வெளியீடும் தாமதமானது. கதாநாயகியாக சௌந்தர்யா நடிப்பதாக இருந்தது. இப்படத்தில் இடம்பெற்ற ஒரு பாடலுக்கு சிம்ரன் நடனமாடியிருந்தார். ஆனால் முன்னதாக ரம்பா நடமாடுவதாக இருந்தது.

## பாடல்கள்
படத்திற்கு வித்தியாசாகர் இசையமைத்திருந்தார். வைரமுத்து பாடல்களை எழுதியிருந்தார்.

## விருதுகள்
* 1999 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) பெற்றது.

## மேற்கோள்கள்

## வெளி இணைப்புகள்
* 
* Review by thenisai

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:தரணி இயக்கிய திரைப்படங்கள்
டெட்ராபுளோரோ ஐதரசீன்

**டெட்ராபுளோரோ ஐதரசீன்** *(Tetrafluorohydrazine)* என்பது N2F4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டைநைட்ரசன் டெட்ராபுளோரைடு என்ற பெயராலும் அழைக்கப்படும் இச்சேர்மம் நிறமற்றதாக உள்ளது. வினைத்திறன் மிக்க கனிமவேதியியல் வாயுவாகவும் உள்ளது. ஐதரசீனின் புளோரினேற்ற ஒப்புமை சேர்மமாகக் கருதப்படுகிறது. கரிமப்பொருட்களுடன் இருக்க நேர்ந்தால் வெடிக்கும் தன்மை கொண்டிருப்பதால் இதை இடர்விளைவிக்கும் அபாயகரமான பொருளாகக் கருதுகிறார்கள்.

இரும்பு வினையூக்கி அல்லது இரும்பு(II) புளோரைடைப் பயன்படுத்தி நைட்ரசன் டிரைபுளோரைடில் இருந்து பேரளவில் டெட்ராபுளோரோ ஐதரசீனைத் தயாரிக்கிறார்கள். சில வேதித்தொகுப்பு வினைகளில் இது வினையூக்கியாகவும், முன்னோடிச் சேர்மமாகவும் பயன்படுத்தப்படுகிறது.  

1959 களில் டெட்ராபுளோரோ ஐதரசீன் சேர்மத்தை இராக்கெட் எரிபொருள் வாய்ப்பாடுகளில் உயர் ஆற்றல் திரவ ஆக்சிசனேற்றியாகக் கருதினார்கள் .

## மேற்கோள்கள்

பகுப்பு:நைதரசன் ஆலைடுகள்
பகுப்பு:ஐதரசீன்கள்
பகுப்பு:புளோரைடுகள்
புஷ்பவனம் குப்புசாமி

**புஷ்பவனம் குப்புசாமி** என்றறியப்படும் **குப்புசாமி** ஓர் தமிழ் நாட்டுப்புறப் பாடகர் மற்றும் திரைப்பட பின்னணிப் பாடகர் ஆவார். தம் மனைவி அனிதா குப்புசாமியுடன் இணைந்து நாட்டுப்புறப் பாடல்கள் என்னும் கிராமியப் பாடல்களை எழுதி இசையமைத்துப் பாடவல்லவர். தமிழ்த் திரைப்படங்களில் பின்னணிப் பாடகராகவும் விளங்குகிறார். சன் தொலைக்காட்சி, விஜய் தொலைக்காட்சி, மக்கள் தொலைக்காட்சி உள்ளிட்ட தொலைக்காட்சிகளில் நிகழ்ச்சிகள் நடத்தியுள்ளார். தமிழக அரசின் கலைமாமணி விருதையும் பெற்றுள்ளார்.

## பிறப்பும் கல்வியும்
குப்புசாமி தஞ்சாவூர் மன்னர் சரபோஜி அரசுக் கல்லூரியில் இளம் அறிவியலில் விலங்கியல் பட்டம் பெற்றார். பின்னர் குப்புசாமி சென்னைப் பல்கலைக்கழகத்தில் முதுகலை, ஆய்வியல் நிறைஞர் மற்றும் முனைவர் பட்டங்களைப் பெற்றார். இவருக்கு சத்யபாமா பல்கலைக்கழகம் இசையில் ஆற்றிய பங்களிப்பிற்காக கௌரவ முனைவர் பட்டம் வழங்கியது.

தமிழ்நாட்டில் நாகப்பட்டினம் மாவட்டத்தைச் சேர்ந்த தமிழ்க் குடும்பத்தைச் சேர்ந்தவர் குப்புசாமி. இவர் பாடகியான அனிதாவை மணந்தார்.

## இசை வாழ்க்கை
இவர் தனது மனைவியுடன் அனிதாவுடன் சேர்ந்து இந்தியாவிலும் வெளிநாட்டிலும் சுமார் 3000 நாட்டுப்புற இசை நிகழ்ச்சிகளை நடத்தியுள்ளார். இவர் தனது இசையின் மூலம் சமூக செய்திகளை இணைத்து விழிப்புணர்வு ஏற்படுத்துவதற்காக அறியப்படுகிறார்.

இளையராஜா, வித்தியாசாகர், யுவன் சங்கர் ராஜா, தேவி ஸ்ரீ பிரசாத், ஜி. வி. பிரகாஷ் குமார் உள்ளிட்ட பல பிரபல இசை அமைப்பாளர்கள் இசையமைத்த திரைப்படப் பாடல்களைப் குப்புசாமி பாடியுள்ளார்.

விஜய் தொலைக்காட்சியில் ஒளிபரப்பாகும் ஏர்டெல் சூப்பர் சிங்கர் மற்றும் ஏர்டெல் சூப்பர் சிங்கர் இளையோர் நிகழ்ச்சிகளில் நடுவர்களில் ஒருவராகப் பணியாற்றியுள்ளார் குப்புசாமி.

குப்புசாமியின் பாடல்கள் தமிழ் கலாச்சாரத்தின் படிமங்களை எளிய வார்த்தைகளில் அழகாக வெளிப்படுத்துவதாகவும் அறியப்படுகிறது.

## பாடிய பாடல்கள்
### பக்திப் பாடல்கள் தொகுப்பு
* அன்புமலை அழகன்
* சுவாமியே
* ஆத்தா வாரா
* கந்தன் திருநீறு
* மேகம் கருக்குதாடி
* அய்யனின் பெரிய பாதை

### நாட்டுப்புறப் பாடல்கள்
* மண்ணு மணக்காடு பாடல்
* மண் வாசம்
* மண் ஓசை
*கரிசல் மண்
* சோளம் விதைக்கயிலே
* மேகம் கருக்குதாடி
* களத்து மேடு
*   ஊர்க்குருவி
* கிராமத்து கீதம்
* காட்டுமல்லி
* அடியாத்தி டான்சு டான்சு
* ஒத்தையடிப்பாதையிலே
* தஞ்சாவூர் மண்ணெடுது
* நாட்டுப்புற மனம்

### திரைப்படப் பாடல்கள்
* ஆளான நாள் முதலா...
* நான் ரெடி நீங்க ரடியா...
* தொட்டு தொட்டு பேசும் சுல்தானா

## நடித்த திரைப்படங்கள்
* சொல்ல மறந்த கதை

## புத்தகங்கள்
* மக்களிசைப்பாடல்கள்
* சிறுவர் பாடல்கள்
* பழமொழிக்கதைகள் தொகுதி 1 & 2
* விடுகதைகள்
* குழந்தைப்பாடல்கள் தொகுதி 1

## மேற்கோள்கள்

## வெளியிணைப்புகள்

பகுப்பு:தமிழ் பாடகர்கள்
பகுப்பு:தமிழ் நாட்டுப்புறக் கலைஞர்கள்
பகுப்பு:வாழும் மக்கள்
பகுப்பு:கலைமாமணி விருது பெற்றவர்கள்
பகுப்பு:தமிழ் நாட்டுப்புறப் பாடகர்கள்
பகுப்பு:தமிழ்நாட்டுப் பாடகர்கள்
பகுப்பு:ஊர்ப் பெயரால் அறியப்படும் மக்கள்
பிலானி

**பிலானி** (Pilani) இந்தியாவின் இராஜஸ்தான் மாநிலத்தின்  *சேகாவதி*  பிரதேசத்தில் உள்ள சுன்சுனூ மாவட்டத்தில் உள்ள நகராட்சி மன்றத்துடன் கூடிய சிறு நகரம் ஆகும். இங்கு செயல்படும் பிர்லா தொழில்நுட்பம் மற்றும் அறிவியல் கழகத்தால், பிலானி நகரம் இந்தியா முழுவதும் அறியப்படுகிறது. 

## அமைவிடம்
பிலானி நகரம், ஜெய்ப்பூரிலிருந்து 208 கிலோ மீட்டர் தொலைவிலும், தில்லியிலிருந்து 193 கிலோ மீட்டர் தொலைவிலும் உள்ளது. அருகில் உள்ள தொடருந்து நிலையங்கள் *சிராவா*  மற்றும்  *லோகரு* ஆகும்.

## மக்கள் தொகையியல்
2011-ஆம் ஆண்டின் மக்கட்தொகை கணக்கெடுப்பின் படி, பிலானி நகரத்தின் மக்கள் தொகை 29,741 ஆகும். அதில் ஆண்கள் 15,291   (51%) ஆகவும்; பெண்கள் 14,450  (49%)  ஆகவும் உள்ளனர். சராசரி எழுத்தறிவு  72% ஆகும். அதில் ஆண்களின் எழுத்தறிவு  80% ஆகவும்; பெண்களின் எழுத்தறிவு  63% ஆகவும் உள்ளது. மக்கள் தொகையில் ஆறு வயதிற்குட்பட்டவர்கள் 3422  {11.51%)  ஆகவுள்ளனர். பிலானி நகரத்தின் மொத்த மக்கள் தொகையில் இந்துக்கள் 92.21%; இசுலாமியர்கள் 7.61%; மற்றவர்கள் 0.19% ஆக உள்ளனர். பிலானி  நகரத்தை நிர்வகிக்க 25 உறுப்பினர்கள் கொண்ட நகராட்சி மன்றம் செயல்படுகிறது. 

## கல்வி & ஆராய்ச்சி நிலையங்கள்

* பிலானியில் உள்ள இந்தியாவின் பெருமை மிகு பிர்லா தொழில்நுட்பம் மற்றும் அறிவியல் கழகம், 1964-இல் நிகர்நிலை பல்கலைக்கழகத் தகுதி பெற்றது.  

* அறிவியல் மற்றும் தொழிலக ஆய்வு மன்றத்தின் உயர் மின்னணுவியல் மத்திய ஆராய்ச்சி நிலையம் செயல்படுகிறது.  
* ஜி டி பிர்லா நினைவு பல்தொழில் பயிற்சிப்பள்ளியும்,  பி கே. பிர்லா பொறியியல் மற்றும் தொழில் நுட்ப கல்லூரியும் உள்ளது.
*பிர்லா உயர்நிலைப் பள்ளி, பிர்லா பன்னாட்டுப் பள்ளி, பிர்லா பாலிகா வித்தியாபீடமும் உள்ளது.
* பிலானியில் ஸ்ரீதர் பல்கலைக் கழகம் 2009-ஆம் ஆண்டு முதல் செயல்படுகிறது. 

## தட்ப வெப்பம்
பிலானியில் மார்ச் இறுதி முதல் சூன் மாதம் முடிய கடும் வெப்பமும், வறண்ட வானிலையும் காணப்படுகிறது. சூலை, ஆகஸ்டு மற்றும் செப்டம்பர் முற்பகுதி வரை பருவ மழை பொழிகிறது. அக்டோபர் இறுதி முதல் மார்ச் மாதம் முற்பகுதி வரையில் கடுங்குளிரும், வறண்ட வானிலையும் காணப்படுகிறது. 
 

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அனிதா குப்புசாமி

**அனிதா குப்புசாமி** ஓர் இந்திய நாட்டுப்புறப் பாடகர் மற்றும் திரைப்படப் பின்னணிப் பாடகர் ஆவார். இவரின் கணவர் புஷ்பவனம் குப்புசாமியுடன் இணைந்து கிராமியப்பாடல்களை எழுதியும் பாடியும் வருகிறார்.

## வாழ்க்கைக் குறிப்பு
பெங்களூரில் பிறந்த அனிதா மேட்டுப்பாளையத்தில் வளர்ந்தவர். குழந்தைப் பருவத்தில் இருந்தே இசைத்துறையில் ஆர்வம் கொண்டிருந்தார். கோயம்புத்தூர் அவிநாசிலிங்கம் கல்லூரியில் இசையில் இளநிலைப் பட்டம் பயின்றார். தொடர்ந்து சென்னையிலுள்ள சென்னை பல்கலைக்கழகத்தில் சேர்ந்து கருநாடக இசையில் முதுநிலைப் பட்டம் பெற்றார்.

சென்னைப் பல்கலைக்கழகத்தில் பயின்ற போது உடன் பயின்ற மாணவரான புஷ்பவனம் குப்புசாமியைச் சந்தித்தார், இருவரும் இணைந்து பல்வேறு போட்டிகளிலும் கச்சேரிகளிலும் ஒன்றாகப் பாடினர். இறுதியில் இருவரும் திருமணம் செய்து கொண்டனர். அவரது கணவர் புஷ்பவனம் குப்புசாமியிடம் இருந்து தமிழ் நாட்டுப்புறக் கலையைக் கற்றுக் கொண்டார். கலைமாமணி விருது பெற்ற நாட்டுப்புறப் பாடகர் புஷ்பவனம் குப்புசாமியை திருமணம் செய்து கொண்டார். இவர்களுக்கு இரண்டு பெண் குழந்தைகள் உள்ளனர்..

### இசை வாழ்க்கை
தமிழ் நாட்டுப்புறப் பாடல்களைப் பாடி வரும் அனிதா, கணவர் புஷ்பவனம் குப்புசாமியுடன் சேர்ந்து, இந்தியாவிலும் வெளிநாடுகளிலும் 3,000 கும் மேற்பட்ட இசை நிகழ்ச்சிகளை நடத்தியுள்ளார். மேலும், தனது பாடல்களில் எய்ட்ஸ், வரதட்சினை, புகைபிடித்தல், மது அருந்துதல், பெண் சிசுக்கொலை, குழந்தை உழைப்பு, பெண் கல்வியின் முக்கியத்துவம் மற்றும் தாய்ப்பால் பற்றிய சமூக விழிப்புணர்வுகளை இணைத்து பாடி வருகிறார்.

முன்னதாக, அனிதாவின் நோக்கமானது ஒரு முக்கிய பின்னணிப் பாடகியாக ஆக வேண்டும் என்பதாக இருந்தது. எனினும் இசை நிகழ்ச்சிகளுக்காக அவர் அடிக்கடி பயணம் மேற்கொண்டதால் பின்னணி பாடல்களில் கவனம் செலுத்த முடியவில்லை.

## பாடிய பாடல்கள்
### நாட்டுப்புறப் பாடல்கள்
* மண்ணு மணக்குது
* மண் வாசம்
* மண் ஓசை
* கரிசல் மண்
* சோளம் விதைக்கையிலே
* மேகம் கருக்குதடி
* களத்து மேடு
* ஊர்க்குருவி
* கிராமத்து கீதம்
* காட்டுமல்லி
* அடியாத்தி டான்சு டான்சு
* ஒத்தையடிப் பாதையிலே
* தஞ்சாவூரு மண்ணமடுத்து
* நாட்டுப்புற மணம்

### பாடிய திரைப்படப் பாடல்கள்

## மேற்கோள்கள்

## வெளியிணைப்புகள்

பகுப்பு:தமிழ் பாடகர்கள்
பகுப்பு:தமிழ் நாட்டுப்புறக் கலைஞர்கள்
பகுப்பு:வாழும் மக்கள்
பகுப்பு:தமிழ் பெண் நாட்டுப்புறப் பாடகர்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
டோகுமெய் சென்டாய் கோ-பஸ்டர்ஸ்

(தமிழ்ப்பொருள்: சிறப்புப்பணிகள் அணி உளவுவீரர்கள்) என்பது 36வது சூப்பர் சென்டாய் தொடர் ஆகும். பிப்ரவரி 26, 2012 அன்று தொடங்கப்பட்ட இத்தொடர் உளவு மற்றும் சைபர் தொழில்நுட்பத்தை அடிப்படையாகக் கொண்டது. இத்தொடரைத் தழுவி எடுக்கப்பட்ட *பவர் ரேஞ்சர்ஸ் பீஸ்ட் மார்பர்ஸ்* என்ற தொடர் நிக்கலோடியன் தொலைக்காட்சியில் 2019ம் ஆண்டு முதல் ஒளிபரப்பாகவுள்ளது. 

## கதைச்சுருக்கம்
 நாட்காட்டியில் பதின்மூன்று வருடங்களுக்கு முன்பு எனிட்ரான் என்ற ஆற்றல் மூலத்தை கட்டுப்படுத்தி வந்த ஒரு கணினியை மெசியா என்ற தீய வைரஸ் பாதித்தது. அதனால் ஆற்றல் மேலாண்மை மையத்தில் நடந்த விபத்தில் இருந்து மூன்று குழந்தைகள் உயிர்பிழைத்தனர். அதன்மூலம் அவர்கள் வலிமை பெற்று உளவு வீரர்களாக மாறினர். அந்த மெசியா மனித குலத்தைக் கட்டுப்படுத்தவும் இயந்திர உலகை உருவாக்கவும் விரும்பினான். பிறகு விஞ்ஞானிகள் தங்கள் உயிரைத் தியாகம் செய்து மெசியாவை வேறு உலகில் அடைத்து விட்டனர். இப்போது புதிய பொது யுக வருடம் 2012ல் என்டர் என்ற ஒருவன் வாக்லாஸ் என்ற தீய அணியை வழிநடத்தி தன் தலைவன் மெசியாவை விடுவிக்க முயல்கிறான். அந்த அணியிடம் இருந்து உலகைக் காக்க உளவு வீரர்கள் அணி போராடுகிறது. இறுதியாக அவர்கள் போராடி என்டரை அழிக்கின்றனர்.

## கதாபாத்திரங்கள்
### உளவுவீரர்கள் அணி
*ஹிரோமு சக்குராடா- ரெட் பஸ்டர்
*ரியூஜி இவாசாகி- ப்ளூ பஸ்டர்
*யோகோ உஸாமி- யெல்லோ பஸ்டர்
*மசாடோ ஜின்- பீட் பஸ்டர்
*பீட் ஜே. ஸ்டாக்- ஸ்டாக் பஸ்டர், வண்டு ரோபோ, மசாடோவின் ரோபோ
*சீடா நிக்- சிறுத்தை ரோபோ, ஹிரோமுவின் ரோபோ
*கோரிசாகி பனானா- கொரில்லா ரோபோ, ரியூஜியின் ரோபோ
*உசாடா லெட்டியூஸ்- முயல் ரோபோ, யோகோவின் ரோபோ

### வாக்லாஸ் அணி
*மெசியா- தலைவன்
*என்டர்- மெசியா உருவாக்கிய அவதாரம்
*எஸ்கேப்- மெசியா உருவாக்கிய அவதாரம்
*பக்லர்கள்- வீரர்கள்
*மெடலாய்டுகள்- அரக்கர்கள்
*மெகாசோர்டுகள்- மிகப்பெரிய ரோபோக்கள்

## மேற்கோள்கள்

பகுப்பு:குழந்தைகள் தொலைக்காட்சித் தொடர்கள்
மஹோ சென்டாய் மஜிரேஞ்சர்

**மஹோ சென்டாய் மஜிரேஞ்சர்** (தமிழ்:மாய அணி மாயவீரர்கள்) என்பது 29வது சூப்பர் சென்டாய் தொலைக்காட்சித் தொடர் ஆகும். இது மாயத்தை அடிப்படையாகக் கொண்டது. இதைத் தழுவி அமெரிக்காவில் பவர் ரேஞ்சர்ஸ் மிஸ்டிக் ஃபோர்ஸ் என்ற தொடர் எடுக்கப்பட்டது.

## கதைச்சுருக்கம்
முற்காலத்தில் தூய சொர்க்க உலகம் *மஜிடோபியா* மற்றும் இருள் பாதாள உலகம் *இன்ஃபெரிஷியா* ஆகிய இரு அணிகளின் இடையே போர் நிகழ்ந்தது. அந்தப் போரின் முடிவில் *இன்ஃபெரிஷியா* அணியினர் பாதாள உலகில் அடைக்கப்பட்டனர். 15 வருடங்களுக்குப் பிறகு  *இன்ஃபெரிஷியா* அணியினர் மீண்டும் எழுச்சி பெற்றனர். அவர்கள் மனிதர்களை அழிக்க தங்கள் அரக்கர்களை இருள் மாய வளையம் மூலம்  பூமிக்கு அனுப்பினர். அவர்களை ஐந்து மாய சகோதரர்களும் எதிர்கொண்டு வீழ்த்துகின்றனர்.

## கதாபாத்திரங்கள்

### மஜிடோபியா
*கெய் ஓசு- சிவப்பு மாய வீரர்
*சுபஸா ஓசு- மஞ்சள் மாய வீரர்
*மகிடோ ஓசு- பச்சை மாய வீரர்
*உராரா ஓசு- நீல மாய வீரர்
*ஹவுகா ஓசு- இளஞ்சிவப்பு மாய வீரர்
*ஹிகாரு- ஓளி மாய வீரர்
*மியுகி ஓசு- வெள்ளை மாய வீரர், மாயத்தாய்
*இசாமு ஓசு- நெருப்பு உல்சார்ட்

### இன்ஃபெரிஷியா
*முழுமுதற் கடவுள் என்மா
*பத்து கடவுள்கள்
*உயர் தளபதிகள்
*இருள் மாய வீரன் உல்சார்ட்
*பேய் உளவாளி வங்குரியா
*சோபில்கள்
*பாதாள விலங்கு அரக்கர்கள்

## பகுதிகள்
*
*
*
*
*
*
*
*
*
*

## மேற்கோள்கள்

## வெளியிணைப்புகள்
*
*
* at Super-Sentai.net

பகுப்பு:தொலைக்காட்சித் தொடர்கள்
சதுர தர்ப்பூசணி

கன சதுர வடிவில் வளர்க்கப்படும் தர்ப்பூசணி **சதுர தர்ப்பூசணி** என அழைக்கப்படுகிறது. சிறிய குளிர்சாதனப் பெட்டிகளின் இடவசதியை திறம்பட பயன்படுத்திக் கொள்ளும் பொருட்டு இவை உருவாக்கப்பட்டன. இத்தகைய சதுர தர்ப்பூசணிகள் ஜப்பான் நாட்டில் மிகவும் பிரபலம் ஆகும். பொதுவாக இவ்வகை கனசதுர தர்ப்பூசணிகள் விலை மிகுந்தவையாகும். இவற்றை புதுமையான உருவாக்கம் எனும் பெருமையிலேயே அதிகம் வாங்குகின்றனர். இலகுவாக வெட்டும் பொருட்டு 1978 ஆம் ஆண்டு *தோமோயுகி ஓனோ* (Tomoyuki Ono) என்பவரால் இவை முதலில் வளர்க்கப்பட்டன. இதை முதலில் தோக்கியோ நகரின் *ஸின்ஸா* காட்சியகத்தில் பார்வைக்கு வைத்திருந்தார். மேலும் அமெரிக்காவில் இதற்கு காப்புரிமையும் பெற்றிருக்கிறார். இதைத் தொடர்ந்து *இதய* வடிவ மற்றும் *பிரமிடு* வடிவ தர்ப்பூசணிகளும் புழக்கத்தில் வந்தன.

## மேற்கோள்கள்

பகுப்பு:பழங்கள்
வளையபுரோப்பனால்

**வளையபுரோப்பனால்** *(Cyclopropanol)*  என்பது  C3H6O. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோபுரோப்பனால் என்ற பெயராலும் இச்சேர்மம் அழைக்கப்படுகிறது. இச்சேர்மத்தில் வளைய புரோப்பைல் தொகுதி ஒன்றுடன் ஓர் ஐதராக்சில் குழு இணைக்கப்பட்டுள்ளது.
மூன்று வளையங்களைக் கொண்டிருப்பதால் இச்சேர்மம் நிலைத்தன்மையற்றதாக உள்ளது. மேலும், வளையத்தை திறக்கும் வினைகளுக்கு எளிதாக உட்படுகிறது. மறுசீரமைப்பு வினைகளில் பங்கேற்பதற்கு வளையபுரோப்பனால் மிகவும் பின்தங்கி, கட்டமைப்பு மாற்றீய வினைக்கு உள்ளாகி புரோப்பனால் சேர்மத்தைக் கொடுக்கிறது . செயற்கை முறைகளுக்கு இப்பண்பு பெரிதும் உதவுகிறது. புரோப்பனாலின் ஓரினயீனோலேட்டுக்கான சிந்தோனாக வளையபுரோப்பனாலை பயன்படுத்த இயலும். எசுத்தர், சல்பேட்டு மற்றும் அமீன் இணைப்புகளுடன் ஒரு வளைய புரோப்பைலை அறிமுகப்படுத்தும் பயனுள்ள வினையாக்கியாகவும் வளையபுரோப்பனால் பயன்படுத்தப்படுகிறது. இதன் விளைவாக உருவாகும் சைக்ளோபுரோப்பைலுடன் கூடிய சேர்மங்கள் திறனுள்ள வைரசு எதிர்ப்பு மருந்துகளாகவும் , புரதக் கடத்திகளை பண்பேற்றவும் பயன்படுகின்றன . 

## மேற்கோள்கள்

பகுப்பு:வளையபுரோப்பேன்கள்
போயிட்டு வாங்க சார் (நூல்)

**குட்பை, மிஸ்டர். சிப்ஸ்**, என்பது  பள்ளி ஆசிரியரான சிப்பிங்கின் வாழ்க்கையைப் பற்றிய ஆங்கிலப் புதினமாகும். இதை ஆங்கில எழுத்தாளர் ஜேம்ஸ் ஹில்டன் எழுதினார். இது 1934 அக்டோபரில் ஹோட்டர் & ஸ்டோட்டனால் முதலில் வெளியிட்டப்பட்டது. இந்த புதினத்தைத் தழுவி இரண்டு திரைப்படங்களும், இரண்டு தொலைக்காட்சி நிகழ்ச்சிகளும் எடுக்கப்பட்டுள்ளன .

## தமிழ் மொழிபெயர்ப்பு
இப்பதினம் தமிழில் **போயிட்டு வாங்க சார்** என்ற பெயரில்  ச. மாடசாமியால் மொழிபெயர்க்கப்பட்டுள்ளது.**போயிட்டு வாங்க சார்**  ஒரு மொழிபெயர்ப்பு நூல் அல்ல, ”குட்பை மிஸ்டர் சிப்ஸ்” வாசித்த அனுபவமே ஆகும் என நூலில் மொழிபெயர்ப்பு ஆசிரியர் குறிப்பிடுகிறார்.

## நூல் சுருக்கம்
இக்கதையின் நாயகனாக வருபவர் இங்கிலாந்தில் உள்ள ஒரு பள்ளியின் ஆசிரியர். பெயர் சிப்ஸ். முழுப் பெயர் சிப்பிங். ஓய்வுபெற்ற பின் தனது பணி அனுபவங்களை இந்நூலில் பகிர்ந்துள்ளார். ஆசிரியர் மாணவர் உறவு எப்படி இருக்க வேண்டும் என உணர்த்தியுள்ளார்.

## மேற்கோள்கள்

## வெளியிணைப்புகள்
* Good-bye, Mr. Chips-fadedpage.com

2013 தமிழ் நூல்கள்
பகுப்பு:2013 தமிழ் நூல்கள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்